Document ID: 31985R2802

*****
ΚΑΝΟΝΙΣΜΟΣ (ΕΟΚ) αριθ. 2802/85 ΤΗΣ ΕΠΙΤΡΟΠΗΣ
της 7ης Οκτωβρίου 1985
που τροποποιεί τον κανονισμό (ΕΟΚ) αριθ. 991/79 όσον αφορά τους πίνακες που αναφέρονται στις βασικές στατιστικές έρευνες για τις αμπελουργικές εκτάσεις
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 357/79 του Συμβουλίου της 5ης Φεβρουαρίου 1979 περί των στατιστικών ερευνών περί των αμπελουργικών εκτάσεων (1), όπως τροποποιήθηκε τελευταία από τον κανονισμό (ΕΟΚ) αριθ. 3719/81 (2), και ιδίως το άρθρο 4 παράγραφος 2,
Εκτιμώντας:
ότι, σύμφωνα με το άρθρο 4 παράγραφος 2 του κανονισμού (ΕΟΚ) αριθ. 357/79, τα κράτη μέλη οφείλουν να κοινοποιούν τα αποτελέσματα των βασικών ερευνών, σύμφωνα με πρόγραμμα πινάκων που συντάσσεται σύμφωνα με τη διαδικασία που προβλέπεται στο άρθρο 8 του ίδιου κανονισμού·
ότι το πρόγραμμα πινάκων έχει συνταχθεί με τον κανονισμό (ΕΟΚ) αριθ. 991/79 της Επιτροπής (3) και ότι πρέπει να τροποποιηθεί συνεπεία της προσχώρησης της Ελλάδας·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής Γεωργικής Στατιστικής και της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο μόνο
Το παράρτημα Ι του κανονισμού (ΕΟΚ) αριθ. 991/79 αντικαθίσταται από το παράρτημα του παρόντος κανονισμού.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Οκτωβρίου 1985.

Labels: 12
6